गुवाहाटी , 16 अक्टबरः मुलुगनि गेजेरावनो मुंदांखा थसेल' गं गोनां गान्दा मोनग्रा आसामनि मुंदांखा काजिरङा नेसनेल पार्कआ थांनाय 7 दाननिफ्रायनो बन्द जानानै दं । दैज्लां बोथोरनि समाव बोसोरफ्रोमबो दावबायारिफोरनि थाखाय बे पार्कखौ बन्द खालामनाय जायो । नाथाय देग्लाय कभिड - 19 नि जाहोनाव थांनाय मार्च दाननिफ्रायनो बे पार्कखौ बन्द खालामनाय जादों । 7 दाननि उनाव दावबायारिफोरनि थाखाय बे पार्कआ बेखेवजाफिनसिगोन । काजिरङा नेसनेल पार्कनि बिथोनगिरि पि शिब' कुमारआ फोरमायनाय बादिब्ला बे पार्कखौ फैगौ 21 अक्टबरखालि फुंबिलि 11.00 रिंगायाव आसामनि गिबि मन्थ्रि सर्बानन्द सनवालआ दावबायारिफोरनि थाखाय बेखेवफिनगोन । बबेखानि पार्कखौ बेखेवदोंब्लाबो दावबायारिफोरा कभिड - 19 नि माखासे प्रटकलफोरखौ मानिनानै सोलिनांगोन । गासैबो दावबायारिफोरानो मोनसे स्क्रिनिं प्रसेस एबा टेस्ट खालामजानांगोन आरो जायफोर दावबायारिफोरनि देहायाव कभिड - 19 जों सोमोन्दो गोनां लैखोनफोर जेरै - गोब्राब लोमजानाय , गुजुनाय , गगा मोन्नाय सुबुंफोरखौ पार्क सिङाव हाबनो गनायथि होनाय नङा आरो बिसोरखौ जायगानि देहा खुंथायनो गथायनाय जागोन । अदेबानि बेखेवजेन्नायनिफ्राय माखासे सानफोर समसिम दावबायारिफोरखौ मैदेर गाखोनानै दावबायनोबो गनायथि होनाय नङा । Enter your text here . . . 
काजिरङा नेसनेल पार्कआ 21 अक्टबरनिफ्राय दावबायारिफोरनि थाखाय बेखेवजाफिनसिगोन